त्यसैगरी प्रदेश नं. २ अन्तर्गत प्रदेशसभा क्षेत्र नं. १ मा दुई स्वतन्त्रसहित ८ जनाको उम्मेदवारी परेको छ । नेपाली कांग्रेसको तर्फबाट भेषबहादुर थापामगर, बाम गठबन्धनको तर्फबाट नेकपा माओवादी केन्द्रकी भेषकुमारी राउतको उम्मेदवारी दर्ता भएको छ । त्यस्तै अन्य दलहरु राप्रपाबाट सुवासराज शाही ठकुरी, नयाँ शक्ति पार्टी नेपालबाट अरुणकुमार राई, राप्रपा प्रजातान्त्रिकबाट विष्णुबहादुर बस्नेत र संघीय समाजवादी फोरमबाट शिवहाङ राई रहेका छन् । स्वतन्त्रमा नारायण बहादुर मगर र हुमबहादुर दाहालको उम्मेदवारी परेको छ । मगर नेकपा माओवादी केन्द्रका जिल्ला सहइन्चार्ज हुन भने दाहाल नेकपा एमाले उदयपुरका जिल्ला नेता हुन् ।
